Cuneiform Tablet Kt 88/k 266 (AKT 7a 11)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na en-um-a-šur DUMU PUZUR₄-a-šur en-um-a-šur ù šu-iš₈-tár qí-bi-ma a-na en-um-a-šur qí-bi-ma um-ma pí-lá-aḫ-IŠTAR-ma a-na-kam i-na li-bi ṭup-pé-e ša a-šur-SIPA a-bi-a ṭup-pu-ú ḫa-ru-mu-tum ša ḫu-bu-ul PUZUR₄-a-šur a-bi₄-kà ša a-na a-šur-SIPA a-bi-a ḫa-bu-lu-ni e-li-ú-nim iš-té-en₆ ṭup-pu-um ša 1 ma-na KÙ.BABBAR ṣa-ru-pí-im ša-ni-um ša 2 ma-na KÙ.BABBAR ša 1.5 GÍN.TA <big_gap> a-na 1 ma-na-im i-na ITU.KAM ú-ṣú-bu šál-šu-um ṭup-pu-um ša 15.33333 ma-na KÙ.BABBAR ṣa-ru-pì-im ša ḫu-bu-ul PUZUR₄-a-šur a-bi-kà ù šu-da-ad ša a-na a-šur-SIPA a-bi₄-a ḫa-bu-lu-ni-ma ma a-na 40 ḫa-am-ša-tim i-ša-qú-lu šu-ma i-na ma-lá-a u₄-mì-šu lá iš-ta-aq-lu 1.5 GÍN.TA i-na ITU.KAM-im a-na 1 ma-na-im ú-ṣú-bu-ni-ma KÙ.BABBAR i-na qá-qá-ad šál-mì-šu-nu ra-ak-sú a-bi₄ a-ta me-ra me-tim a-na-ku ša ṭup-pè-e a-ni-ú-tim lu a-bu-kà a-bi₄-i KÙ.BABBAR ú-ša-bi₄ lu a-ta a-bi₄-i tù-ša-bi₄ lu ṭup-pá-am ḫa-ar-ma-am ša ku-nu-uk a-bi₄-a mì-ma tù-kà-al lu ša pá-e a-na a-bi₄-a tí-šu té-er-ta-kà li-li-kam-ma úz-ni pé-tí a ša ki-ma i-a-tí qí-bi₄-ma ki-ma en-um-a-šur ni-ìš-pì-ir-tám a-ni-tám tù-ša-áš-me-a-šu-ni na-pá-lá-tí-šu